Diari Oficial de la Generalitat Valenciana


Sumari del DOGV 6983, del 12-03-2013 (2013/2415)

Notificació del laude emés per la Junta Arbitral de Transports d'Alacant. Expedient número 083/12-A.
----------------------------------------------------------------------------------------------------

### Dades del document

Número de DOGV
:   6983

Data del DOGV
:   12-03-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/2415


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 083/12-A. [2013/2415]  
Ramón Escrig Moreno, president de la Junta Arbitral de Transports d'Alacant, manifesta que d'acord amb el que es disposa en els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Aliger Geriatría, SL, que s'ha dictat laude en l'expedient referenciat i atés que no és possible la seua notificació per desconegut, ignorat parador o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Francisco Ortiz Gutiérrez, Miguel García Navarro. Secretària-vocal: Carolina Casal Asensio. Parts. Reclamant: Transportes Ochoa, SA, representada per Jonatan Morcillo Carrera. Reclamat: Aliger Geriatría, SL, que no compareix a l'acte de vista.  
A Alacant, 24 de gener de 2013, a les 11.00 hores es constituïx la Junta Arbitral de Transports amb els membres indicats al marge i amb l'assistència de les parts per a resoldre els expedients 083/12-A, i es procedix a la realització de la vista oral respecte de la reclamació següent: impagament de ports. Incompareixença del demandat.   
  
Iniciada la vista oral pel president es procedix a comprovar la identitat de la part compareixent i la qualitat amb què hi intervé.   
Es dóna compte que davant de la impossibilitat de citació i notificació a vista, després dels reiterats intents realitzats a través del servici de correus, s'ha procedit a la seua publicació en el Diari Oficial de la Comunitat Valenciana (per ser Alacant el seu últim domicili conegut) número 6940 de 10.01.2013.  
Concedida la paraula a la reclamant deixa basada la seua reclamació en els antecedents de fet següents:  
1. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant va realitzar per compte de la reclamada diversos transports tal com queda reflectit en la demanda.  
A continuació van anar presentant-se les factures corresponents a estos i que igualment adjuntes a la demanda són les següents: fra. núm. 0300.140 de 24.02.2012 per import de 1.161,12 euros; fra. núm. 0300.406 de 31.03.2012 per import de 284,86 euros; fra. núm. 0300.408 de 05.04.2012 per import de 247,15 euros; fra. núm. 0300.550 de 04.05.2012 per import de 74,73 euros; fra. núm. 0300.673 de 31.05.2012 per import de 264,13 euros; fra. núm. 0300.694 de 08.06.2012 per import de 168,46 euros; fra. núm. 0300.702 de 15.06.2012 per import de 98,51 euros; fra. núm. 0300.704 de 22.06.2012 per import de 84,37 euros i la fra. núm. 0300.810 de 27.06.2012 per import de 207,81 euros.  
  
Totes les factures assenyalades van ser tornades en el moment dels seus respectius venciments, i la quantitat deguda suma 2.591,14 euros, a la qual han de sumar-se els interessos meritats per l'impagament i que es calculen en este moment en la quantitat de 44,55 euros que, igualment, es reclamen.   
S'han realitzat diverses gestions de cobrament sense aconseguir-ho i això és el motiu pel qual s'interposa esta demanda, amb la sol·licitud que una vegada que siga reconegut el seu dret, es condemne la reclamada al pagament de la quantitat de 2.591,14 euros, més els interessos legals de 44,55 euros fins a la data d'interposició de la demanda.  
S'apliquen els següents fonaments jurídics:  
1. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (RD 1211/1990).   
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha l'indicat acord de sotmetiment a l'arbitratge de les juntes, sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o l'activitat contractats». No consta en l'expedient que s'haja fet cap manifestació en el sentit preceptuat.  
  
3. Dels fets relatats i de les proves aportades es deduïx que, efectivament, la reclamant va realitzar tots els ports assenyalats, motiu pel qual ha d'estimar-se esta demanda.   
Per tot això, valorades les declaracions manifestades en la vista i la resta de documents que consten en l'expedient, després de les corresponents consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Ochoa, SA, representada per Jonatan Morcillo Carrera contra Aliger Geriatría, SL, ja que dels fets relatats, documents probatoris i declaracions efectuades s'establix que realitzats els transports, d'acord amb allò que s'ha contractat, estos han de ser abonats per la reclamada.   
Per tot això, Aliger Geriatría, SL, haurà d'abonar a Transportes Ochoa, SA, la quantitat de dos mil sis-cents trenta-cinc euros amb seixanta-nou cèntims (2.635,69 euros), quantitat que comprén l'import principal degut més els interessos meritats segons càlcul fins a la data de presentació de la demanda (21.08.2012).  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini dels dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'això anterior, dins dels deu dies següents al de la notificació del laude se'n podrà sol·licitar a esta Junta Arbitral la correcció, l'aclariment o el complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, se'n podrà instar l'execució forçosa davant del Jutjat de 1a Instància d'Alacant, de conformitat amb el que establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.»  
Els dits terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
Alacant, 25 de febrer de 2013.- El president de la Junta Arbitral de Transports d'Alacant: Ramón Escrig Moreno.